C 15/28
EL
Επίσημη Εφημερίδα της Ευρωπαϊκής Ένωσης
16.1.2023
Διάδικοι στην υπόθεση της κύριας δίκης Προσφεύγων: AB Καθής: Finanzamt Köln-Süd
Προδικαστικό ερώτημα Έχουν οι διατάξεις της Συμφωνίας για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των Κρατών Μελών της, αφενός, και της Ελβετικής Συνομοσπονδίας, αφετέρου (1), η οποία άρχισε να ισχύει την 1η Ιουνίου 2002 (στο εξής: Συμφωνία για την ελεύθερη κυκλοφορία των προσώπων ή ΣΕΚΠ), και ιδίως τα άρθρα 7 και 15 της ΣΕΚΠ, σε συνδυασμό με το παράρτημα Ι, άρθρο 9, παράγραφος 2, της ΣΕΚΠ (δικαίωμα ίσης μεταχείρισης), την έννοια ότι αντιβαίνει στις διατάξεις αυτές ρύθμιση κράτους μέλους βάσει της οποίας οι εργαζόμενοι που είναι υπήκοοι κράτους μέλους της Ένωσης ή του ΕΟΧ (συμπεριλαμβανομένης της Γερμανίας) και οι οποίοι κατοικούν (έχουν την κατοικία ή τη συνήθη διαμονή τους) στη Γερμανία ή σε κράτη της Ένωσης ή του ΕΟΧ μπορούν να υποβάλλουν οικειοθελώς αίτηση για εκκαθάριση του φόρου εισοδήματος με βάση τα φορολογητέα στη Γερμανία εισοδήματα από μισθωτή εργασία (στο εξής: εκκαθάριση κατόπιν αίτησης), ιδίως προκειμένου να λάβουν επιστροφή φόρου εισοδήματος, συνυπολογιζομένων των εξόδων (επαγγελματικών δαπανών) και κατόπιν συμψηφισμού με τον γερμανικό φόρο μισθωτών υπηρεσιών που παρακρατήθηκε στο πλαίσιο της διαδικασίας παρακράτησης φόρου στην πηγή, αλλά το δικαίωμα αυτό δεν παρέχεται στους Γερμανούς και Ελβετούς υπηκόους που είναι κάτοικοι Ελβετίας; (1)
ΕΕ 2002, L 114, σ.
6.
Αίτηση προδικαστικής αποφάσεως την οποία υπέβαλε το Bundesarbeitsgericht (Γερμανία) στις 10 Οκτωβρίου 2022 — JK κατά Kirchliches Krankenhaus (Υπόθεση C-630/22) (2023/C 15/30) Γλώσσα διαδικασίας: η γερμανική Αιτούν δικαστήριο Bundesarbeitsgericht
Διάδικοι στην υπόθεση της κύριας δίκης Ενάγουσα, εφεσίβλητη και αναιρεσείουσα: JK Εναγομένη, εκκαλούσα και αναιρεσίβλητη: Kirchliches Krankenhaus
Προδικαστικά ερωτήματα 1.
Συνάδει με το δίκαιο της Ένωσης, και ειδικότερα με την οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (1), υπό το πρίσμα του άρθρου 21 του Χάρτη των Θεμελιωδών Δικαιωμάτων της Ευρωπαϊκής Ένωσης (στο εξής: Χάρτης), εθνική ρύθμιση που προβλέπει ότι ιδιωτική ένωση της οποίας η δεοντολογία εδράζεται στο θρήσκευμα μπορεί α) να θεωρεί ότι δεν είναι κατάλληλα για απασχόληση στις υπηρεσίες της τα πρόσωπα που έχουν αποχωρήσει από συγκεκριμένη θρησκευτική κοινότητα πριν από τη σύναψη της σχέσεως εργασίας ή β) να απαιτεί από τα πρόσωπα που εργάζονται για λογαριασμό της να μην έχουν αποχωρήσει από συγκεκριμένη θρησκευτική κοινότητα πριν από τη σύναψη της σχέσεως εργασίας ή γ) να εξαρτά τη συνέχιση της σχέσεως εργασίας προσώπου που εργάζεται για λογαριασμό της, το οποίο έχει αποχωρήσει από συγκεκριμένη θρησκευτική κοινότητα πριν από τη σύναψη της σχέσεως εργασίας, από την προϋπόθεση της επανεντάξεώς του στην κοινότητα αυτή, όταν, κατά τα λοιπά, δεν απαιτεί από τα πρόσωπα που εργάζονται για λογαριασμό της να ανήκουν στην εν λόγω θρησκευτική κοινότητα;